sagorsarker/bangla-wikipedia huggingface dataset:
রানী চন্দ

রানী চন্দ (বিবাহের পূর্বে রানী দে) (জুলাই ১৯১২ - ১৯ জুন ১৯৯৭) রবীন্দ্রস্নেহধন্যা বিশিষ্ট চিত্রশিল্পী এবং সুলেখিকা।
রানী চন্দের জন্ম হয় মেদিনীপুরে। তাঁর বাবা ছিলেন পুলিশ কর্মচারী কুলচন্দ্র দে এবং মা পূর্ণশশী। তাঁর ৪ বছর বয়েসে বাবা কুলচন্দ্র দে মারা যান। তাঁর দুবছর বাদে মা পূর্ণশশী তার পিতৃগৃহে ঢাকা বিক্রমপুরে গঙ্গাধরপুরে চলে এলে তাঁদের মামাবাড়িতে ছেলেবেলার প্রাথমিক পর্ব সেখানেই কাটে। তার বড় ভাই সরকারি চারু ও কারু মহাবিদ্যালয়ের অধ্যক্ষ মুকুল দের বাড়িতে রবীন্দ্রনাথের সঙ্গে তার প্রথম সাক্ষাৎ। ১৯২৭ খ্রিষ্টাব্দে মুকুল দে মা, ভাই, বোনেদের শান্তিনিকেতনে নিয়ে আসেন এবং তারপরের বছরই রবীন্দ্রনাথের উৎসাহে রাণী কলাভবনে ভর্তি হন। খুব কম সময়েই তিনি নন্দলাল বসুর প্রিয় ছাত্রী হয়ে ওঠেন। পরে তিনি অবনীন্দ্রনাথের কাছেও আঁকা শিখেছেন। অবনীন্দ্রনাথ ঠাকুর এবং তিনি যৌথভাবে বাল্মিকী প্রতিভা নাটকের সিরিজ এবং শান্তিনিকেতনের দৃশ্যাবলীর রঙিন ছবি আঁকেন। তার আঁকা ছবিগুলির ভিতরে "রাধার বিরহ" এবং ১৯৩০ খ্রিষ্টাব্দে লিনোকাটের উপর তাঁর একটি বই বহু প্রশংসা পেয়েছিল।
১৯৩৪ এ রবীন্দ্রনাথের পৌরহিত্যে তার ব্যক্তিগত সচিব অনিলকুমার চন্দের সঙ্গে মুম্বাইতে তার বিবাহ হয়। এ বিবাহ নিয়ে পাত্র, পাত্রী দুই পরিবারের মধ্যে মনোমালিন্য ও মনান্তর হয়। কিন্তু তৎসত্ত্বেও গুরুদেব আপন উপস্থিত বুদ্ধির বলে তাঁদের বোম্বেতে নিয়ে গিয়ে বিবাহ দেন। ১৯৩৬ এ তাঁদের পুত্র সন্তান অভিজিতের জন্ম হয়। ১৯৪২ এ 'ভারত ছাড়ো ' আন্দোলনে যোগ দেন ও কারাবরণ করেন। তিনি তার জেল জীবনের অভিজ্ঞতা ফুটিয়ে তুলেছিলেন "জেনানা ফটক" বইতে। ১৯৪৮ খ্রিষ্টাব্দে দেশের প্রথম মহিলা চিত্রশিল্পী হিসাবে দিল্লি ও মুম্বাইতে একক চিত্রপ্রদর্শনী করে খ্যাতিলাভ করেন। তার আঁকা ছবি দিয়ে তৈরি অ্যালবাম খুব জনপ্রিয় হয়েছিল। দিল্লির রাষ্ট্রপতিভবন সহ তার আঁকা ছবিগুলি বিভিন্ন রাজ্যের রাজভবনগুলিতেও স্থান পেয়েছে। চিনের প্রধানমন্ত্রী চুনকিং-এর আমলে ভারত সরকার তার আঁকা ছবি সৌহার্দ্যের প্রতীক হিসাবে চিন সরকারের হাতে তুলে দেয়।
সঙ্গীত এবং নৃত্যাভিনয়েও তিনি পারদর্শী ছিলেন। আশ্রমের ছাত্র ছাত্রীদের নিয়ে রবীন্দ্রনাথ যখন দেশে বিদেশে অনুষ্ঠান করছেন তখন তিনিও সেইসব অনুষ্ঠানে যোগ দিয়েছিলেন। শ্রীলঙ্কায় শাপমোচন নৃত্যনাট্যে তিনি নাচে অংশ নিয়েছিলেন।
স্বামী কেন্দ্রীয় মন্ত্রীসভার পররাষ্ট্রমন্ত্রী হওয়ার পর ১৯৫২ খ্রিষ্টাব্দে তিনি শান্তিনিকেতন ছেড়ে স্বামীর সাথে দীর্ঘ ২০ বছর দিল্লিতে ছিলেন। সেই সময়ে জওহরলাল নেহরু, বিজয়লক্ষ্মী পণ্ডিত প্রমুখের সাহচর্য পান। ১৯৫৫ খ্রিষ্টাব্দে তিনি স্বামীর সাথে সাংস্কৃতিক দলের অন্যতম প্রতিনিধি হয়ে পূর্ব ইউরোপ এবং তৎকালীন সোভিয়েত রাশিয়ায় ভ্রমণ করেন।
রবীন্দ্রনাথের অনুপ্রেরণা এবং নির্দেশে তিনি সাহিত্যচর্চা শুরু করেছিলেন। রবীন্দ্রনাথের রোগশয্যায় মুখে মুখে বলা রচনার অনুলিপিকার ছিলেন তিনি। এ ছাড়া অবনীন্দ্রনাথ ঠাকুরের জীবনী এবং তার দুটি স্মৃতিকথা "জোড়াসাঁকোর ধারে" এবং "ঘরোয়া" তাঁরই অনুলিখন। ১৯৫৪ খ্রিষ্টাব্দে তার "পূর্ণকুম্ভ" গ্রন্থের জন্য তিনি রবীন্দ্র পুরস্কার লাভ করেন। তাঁর সাহিত্যকীর্তির জন্য কলকাতা বিশ্ববিদ্যালয় তাকে ভুবনমোহিনী স্বর্ণপদক এবং রবীন্দ্রভারতী বিশ্ববিদ্যালয় তাকে ডি.লিট ডিগ্রি দিয়ে সম্মানিত করে। তার রচিত অন্যান্য গ্রন্থ : "আলাপচারী রবীন্দ্রনাথ", "গুরুদেব", "পথে ঘাটে", "সব হতে আপন", "আমার মায়ের বাপের বাড়ি", "শিল্পগুরু অবনীন্দ্রনাথ" প্রভৃতি।
১৯৭২ খ্রিষ্টাব্দে তিনি শান্তিনিকেতনে ফিরে আসেন এবং তিনি সেখানেই আমৃত্যু কাটান। ১৯৭৬ সালে অনিলকুমার চন্দ মারা যান। ১৯৯৭ সালের ১৯ জুন দীর্ঘ অসুস্থতার পরে শান্তিনিকেতনে নিজের বাসভবন 'জিৎ ভূম'-এ পরলোকগমন করেন।
সিডনি লুমেট

সিডনি লুমেট (২৫শে জুন, ১৯৪২ - ৯ই এপ্রিল, ২০১১) একাডেমি পুরস্কার বিজয়ী মার্কিন চলচ্চিত্র পরিচালক। ৫০টিরও বেশি ছবিতে তার অবদান রয়েছে। এর মধ্যে উল্লেখযোগ্য হচ্ছে টুয়েলভ অ্যাংরি মেন, সার্পিকো, ডগ ডে আফটারনুন, নেটওয়ার্ক ও দ্য ভার্ডিক্ট। এই সবগুলো ছবির জন্যই তিনি সেরা পরিচালক হিসেবে অস্কার মনোনয়ন লাভ করেছিলেন। অবশ্য একবারও সেরা পরিচালকের পুরস্কার জিততে পারেননি। ২০০৫ সালে তাকে আজীবন অর্জনের স্বীকৃতি হিসেবে একাডেমি পুরস্কার প্রদান করা হয়।
লুমেট পরিচালিত প্রথম চলচ্চিত্র "টুয়েলভ অ্যাংরি মেন" (১৯৫৭)। ছবিটি সমালোচনামূলক সফলতা অর্জন করে এবং লুমেট নিজেকে একজন দক্ষ পরিচালক হিসেবে প্রতিষ্ঠিত করে তুলেন। তিনি মঞ্চের উপাদানগুলো চলচ্চিত্রে নিয়ে আসেন। মার্কিন যুক্তরাষ্ট্রের সুপ্রিম আদালতের বিচারপতি সোনিয়া সোতোমেয়র এই চলচ্চিত্র দেখার সময়কে তার জীবনের গুরুত্বপূর্ণ সময় বলে উল্লেখ করেন। তিনি সে সময়ে আইন বিষয়ে কর্মজীবন শুরুর কথা ভাবছিলেন। তিনি বলেন, "এই ছবিটি আমাকে ভাবতে শিখায় যে আমি ঠিক পথেই আছি।" এই চলচ্চিত্র নিয়ে অর্ধেকের বেশি মন্তব্য আসে থিয়েটার থেকে।
রটেন টম্যাটোস-এ রেটিং এর নিম্ন ক্রমানুসারে উল্লেখযোগ্য কয়েকটি ছবির নাম দেয়া হল ও পাশে রেটিং উল্লেখ করা হল:
উইলিয়াম ফ্রিডকিন

উইলিয়াম ফ্রিডকিন (জন্ম: ২৯শে আগস্ট, ১৯৩৫) একাডেমি পুরস্কার বিজয়ী মার্কিন চলচ্চিত্র ও টেলিভিশন পরিচালক, প্রযোজক ও চিত্রনাট্য লেখক। ১৯৭০-এর দশকে দ্য এক্সোরসিস্ট ও দ্য ফ্রেঞ্চ কানেকশন ছবি দুটি পরিচালনা করে সর্বাধিক পরিচিতি লাভ করেছিলেন।
রটেন টম্যাটোস-এ তার করা ছবিগুলোর রেটিং অনুসারে এই তালিকাটি করা হচ্ছে। রেটিং এর নিম্ন ক্রমানুসারে তালিকা করা হল। সাথে রেটিং দিয়ে দেয়া হল:
সের্জো লিওনে

সের্জিও লেওনে (; ৩রা জানুয়ারি ১৯২৯ - ৩০শে এপ্রিল ১৯৮৯) ইতালীয় চলচ্চিত্র পরিচালক ছিলেন। তিনি স্প্যাগেটি ওয়েস্টার্ন চলচ্চিত্র পরিচালনার জন্য সবচেয়ে বিখ্যাত ছিলেন। তার ছবিতে প্রগাঢ় ক্লোজ-আপ দৃশ্য এবং দীর্ঘ ও ধীর দৃশ্যের সুন্দর উপস্থাপন লক্ষ্য করা যায়। এছাড়া তার করা ছবিগুলো মৌলিক সঙ্গীত সাউন্ডট্র্যাকের জন্য বিশেষভাবে পরিচিত।
অতিবৃহৎ মাপনীর সমন্বয়

অতিবৃহৎ মাপনীর সমন্বয় ( সংক্ষেপে VLSI) বলতে এক লক্ষাধিক মস ট্রানজিস্টরকে একটি মাত্র সিলিকন চিলতের উপরে স্থাপন ও সংযোজিত করে একটি সমন্বিত বর্তনী তৈরির প্রক্রিয়াকে বোঝানো হয়। ১৯৭০-এর দশকে যখন মস ট্রানজিস্টরভিতিক সমন্বিত বর্তনী চিলতেগুলি ব্যাপকভাবে প্রচলিত হওয়া শুরু হয়, তখন এই প্রক্রিয়াটি ব্যবহার করা শুরু হয় এবং এর ফলে জটিল অর্ধপরিবাহী ও টেলিযোগাযোগ প্রযুক্তি উদ্ভাবন করা সম্ভব হয়। মাইক্রোপ্রসেসর ও স্মৃতি বা মেমরি চিলতেগুলি মূলত অতিবৃহৎ মাপনীর সমন্বয় ব্যবহার করে সৃষ্ট চিলতে। অতিবৃহৎ মাপনীর সমন্বয় প্রযুক্তির আবির্ভাবের আগে বেশিরভাগ সমন্বিত বর্তনীগুলির সম্পাদনযোগ্য কার্যপরিধি সীমিত ছিল। একটি ইলেকট্রনীয় বর্তনীতে একটি কেন্দ্রীয় প্রক্রিয়াজাতকরণ অংশ, রম, র‍্যাম ও অন্যান্য যৌক্তিক যন্ত্রকৌশল থাকতে পারে। অতিবৃহৎ মাপনীর সমন্বয় সমন্বিত বর্তনী নকশাবিদদেরকে এই সবগুলি উপাদান একটিমাত্র সিলিকন চিলতের উপরে সংযোজন করায় সাহায্য করে। বর্তমানে সমস্ত আধুনিক সমন্বিত বর্তনীগুলি অতিবৃহৎ মাপনীর সমন্বয় প্রক্রিয়া ব্যবহার করে সৃষ্ট। বর্তমানে বাজারে লভ্য সমস্ত মাইক্রোপ্রসেসর (অণুপ্রক্রিয়াজাতকারক), স্মৃতি (মেমরি) ও ডিজিটাল সংকেত প্রক্রিয়াজাতকারক সমন্বিত বর্তনীতগুলি এই প্রযুক্তিতে তৈরি এবং এগুলিতে শত শত কোটি যুক্তিদ্বার (লজিক গেট) থাকতে পারে।
একসময় বিভিন্ন সমন্বিত বর্তনীত বৈশিষ্ট্য হিসেবে ভিএলএসআই নাম সংযোজনের প্রচেষ্টা ছিল। এজন্য অতিমহা বৃহৎ মাপনীর সমন্বয় (ইউএলএসআই) নামটিও ব্যবহৃত হত। পরে প্রায় সব ক্ষেত্রে বিপুল সংখ্যক যুক্তিদ্বারবিশিষ্ট (বুলিয়ান লজিকের বর্তনীকে যুক্তিদ্বার বা গেট হিসেবে চিহ্নিত করা হয়ে থাকে, যা এক বা একাধিক ট্রানজিস্টর থেকে তৈরী) চিলতের প্রচলন হওয়াতে এই বিশেষণ অপ্রয়োজনীয় হয়ে দাঁড়ায়। এখন শুধু ভিএলএসআই-ই অত্যন্ত বৃহৎসংখ্যক যুক্তিদ্বারবিশিষ্ট চিলতে বোঝাতে ব্যবহৃত হয়। তবে অনেক ক্ষেত্রে তা-ও ব্যবহৃত হয় না, কারণ এখন প্রায় সব চিপই অতিবৃহৎ মাপনীর সমন্বয় বা এর চেয়ে অধিক সংখ্যক যুক্তিদ্বার (গেট) ধারণ করে।
২০০৮ সালের শুরুতে বাজারে আসা ইন্টেল ইটানিয়াম ছিল একশত কোটি ট্রানজিস্টর বিশিষ্ট প্রথম সমন্বিত বর্তনী। 
প্রথম দিকের অর্ধপরিবাহী চিলতেগুলিতে শুধুমাত্র একটি ট্রানজিস্টর থাকত। পরে সমন্বিত বর্তনী তৈরির প্রযুক্তির উন্নয়নের সাথে সাথে আরও ট্রানজিস্টর যুক্ত করা সম্ভব হয়।
পরবর্তীকালের সমন্বিত বর্তনীগুলিতে শুধু অল্প কয়েকটি ডায়োড, ট্রানজিস্টর, রেজিস্টর ও ক্যাপাসিটর থাকত যাতে একটি সমন্বিত বর্তনীতে এক বা অল্প সংখ্যক যুক্তিদ্বার (লজিক গেট) তৈরি অর্থাৎ আরও কার্যকারিতা যোগ করা সম্ভব হয়। বৃহৎ মাপনীর সমন্বয় (এলএসআই) প্রযুক্তিতে শত শত যুক্তিদ্বার ছিল। বর্তমানে প্রযুক্তির অভূতপূর্ব উন্নয়নের ফলে চিলতেগুলিতে শত সহস্র লক্ষ ট্রানজিস্টর এবং কোটি কোটি যুক্তিদ্বার থাকে।
বিভিন্ন ধরনের সমন্বিত বর্তনীকে এগুলিতে উপস্থিত যুক্তিদ্বারের (লজিক গেট) সংখ্যার ভিত্তিতে শ্রেণিবিন্যাস করা যেতে পারে। নিচে একটি সাধারণ শ্রেণিবিন্যাস উল্লেখ করা হল, যা সমন্বিত বর্তনীতে যুক্তিদ্বার সংযোজনের ধারণা পরিষ্কারে সহায়তা করবে।
সিমপ্লিসিয়াল কমপ্লেক্স

ইউক্লিডিয়ান স্পেস formula_1 এর একটা সাবসেটকে (যেটা একটা সাবস্পেস) যদি এমন ভাবে কিছু ওরিয়েন্টেড সিমপ্লেক্স এ বিভাজিত হয় যেন,
একটা স্পেসকে যখন এভাবে কিছু সিম্পলেক্সে ভাগ করা হয় তখন তাকে বলে সিমপ্লিসিয়াল কমপ্লেক্স।
সহজ ভাবে বললে ইউক্লিডিয়ান স্পেসের একটা সাবস্পেস কে যদি এমন ভাবে কিছু সিম্পলেক্সে ভাগ করা হয় যেন,
একটা স্পেস যখন এই শর্তাধীনে কত গুলো সিমপ্লেক্সে বিভাজিত হয় তখন তাকে আমরা বলি সিমপ্লিসিয়াল কমপ্লেক্স।
পুণ্যলতা চক্রবর্তী

পুণ্যলতা চক্রবর্তী (জন্ম: ১০ সেপ্টেম্বর ১৮৯০ - মৃত্যু: ২১ নভেম্বর ১৯৭৪) একজন বাঙালি শিশুসাহিত্যিক।
পু্ণ্যলতা চক্রবর্তীর আদি নিবাস ছিল বর্তমান বাংলাদেশের কিশোরগঞ্জের মসুয়ায়। তার পিতা বিখ্যাত শিশুসাহিত্যিক, সঙ্গীতজ্ঞ, চিত্রশিল্পী ও যন্ত্রকুশলী উপেন্দ্রকিশোর রায়চৌধুরী। তার মা বিধুমুখী দেবী ছিলেন বিশিষ্ট সমাজ সংস্কারক ব্রাহ্ম সমাজের দ্বারকানাথ গঙ্গোপাধ্যায়ের মেয়ে। তার বড় ভাই (বড়দা) ছিলেন প্রখ্যাত শিশুসাহিত্যিক বাংলা সাহিত্যে ননসেন্সের প্রবর্তক সুকুমার রায়। তার আরও ছোট দুই ভাই ছিলেন সুবিনয় রায় এবং সুবিমল রায় । এছাড়াও তার আরও দুই বোন ছিল সুখলতা রাও এবং শান্তিলতা। বিএ পড়ার সময় ১৯০৯ খ্রিস্টাব্দে তার বিবাহ হয়েছিল। তার স্বামী ছিলেন ডেপুটি ম্যাজিস্ট্রেট অরুণনাথ চক্রবর্তী। তার দুই কন্যা এবং দুজনেই কৃতি। জ্যেষ্ঠা কল্যাণী কারলেকার বিশিষ্ট সমাজসেবী, ইংরেজি সাহিত্যের অধ্যাপিকা ও লেখিকা। কনিষ্ঠা নলিনী দাশ বিশিষ্ট শিক্ষাবিদ, অধ্যাপিকা, অধ্যক্ষা ও শিশু সাহিত্যিক। বিখ্যাত সমাজ সংস্কারক দ্বারকানাথ গঙ্গোপাধ্যায় ছিলেন তার মাতামহ।
পুণ্যলতা চক্রবর্তী গল্প উপন্যাস এবং অনুবাদ গল্প অনেক লিখেছিলেন। তার রচিত গ্রন্থ :
ক্রমবর্তী সিমপ্লেক্স

একটি ক্রমবর্তী সিমপ্লেক্স বা ক্রমবর্তী n-সিমপ্লেক্স এর ধারণা বোঝা যায় যদি আমরা ত্রিমাত্রিক formula_1 ইউক্লিডিয়ান জগতে এর উদারণ দেখি। ত্রিমাত্রিক জগতে n এর মান 0, 1, 2 বা 3 হতে পারে। এখানে একটা ক্রমবর্তী 0-সিমপ্লেক্স হচ্ছে একটা বিন্দু P. ক্রমবর্তী 1-সিমপ্লেক্স হচ্ছে একটা দিগবর্তী বা সদিক রেখাংশ formula_2 . অর্থাৎ formula_3 এর সাথে formula_4 এর সংযোগ কারে রেখা যেটাকে formula_3 থেকে formula_4 এর দিকে বিবেচনা করা হবে। দিগবর্তী হবার কারণে formula_7. যদিও ধরা হবে formula_8 একটা ক্রমবর্তী 2-সিমপ্লেক্স হচ্ছে একটি ত্রিকোনাকার ক্ষেত্র formula_9 যেখানে এই ত্রিভুজের শীর্ষগুলো একটা নির্দিষ্ট ক্রমে অনুসরণ(ট্রাভারস) করা হয়। একারণে formula_9এবং formula_11 বা formula_12 এর ক্রম একই ধরা হয়। এবং formula_13 বা formula_14 এদেরকে ধরা হয় বিপরীত ক্রমে। অর্থাৎ, আমরা লিখতে পারি,
খেয়াল করুন যে, formula_16 এবং formula_17 সমান হবে যদি
একটি জোড় বিন্যাস বা ইভেন পারমুটেশন হয়। এবং formula_19 এর সমান হবে যদি বেজোড় বিন্যাস বা অড পারমুটেশন হয়। এই একই যুক্তিতে একটা ক্রমবর্তী 1-সিমপ্লেক্স formula_2 এর চিহ্ন (ধনাত্বক/ঋনাত্বক) বের করা সম্ভব। লক্ষ্যণীয় যে n = 0, 1, 2... এর জন্য একটা ক্রমবর্তী n-সিমপ্লেক্স হচ্ছে একটা n-মাত্রিক বস্তু (বা n - ডাইমেনশনাল অবজেক্ট)
এখান থেকে আমরা ক্রমবর্তী 3-সিমপ্লেক্সের ধারণা পেতে পারি। একটি ক্রমবর্তী 3-সিমপ্লেক্স হচ্ছে চারটি ভার্টেক্সের একটা অরডার্ড সিকুয়েন্স বা (ক্রমাত্বক ধারা) formula_21 যারা একটা টেট্রাহেড্রন এর চারটি শীর্ষ যেখানে formula_22। এখানে চিহ্ন নির্ধারণ হয়,
বিন্যাসটি জোড় না বেজোড় তার উপর ভিত্তি করে।
একই পদ্ধতিতে ক্রমবর্তী সিমপ্লেক্সের ধারণা formula_24 মাত্রায় উন্নিত হয়।
যেখানে ভার্টেক্স গুলো n-মাত্রিক জগতে একেকটি বিন্দু নির্দেশ করে। এবং তাদের ক্রমের দিক চিহ্ন পূর্বে বর্ণিত বিন্যাস মেট্রিক্স পদ্ধতিতে নির্ধারিত হয়।
ওলন্দাজ অ্যান্টিল দ্বীপপুঞ্জের ভাষা

কুরাসাও ও বোনের দ্বীপে পাপিয়ামেন্তু ভাষা প্রধান ভাষা। এটি একটি ক্রেওল ভাষা। পর্তুগিজ ভাষা ও পশ্চিম আফ্রিকান ভাষাসমূহের সাথে ওলন্দাজ ভাষার মিশ্রণে এর উৎপত্তি হয়েছে। পরবর্তীকালে এতে বহু স্পেনীয় ও ইংরেজি শব্দও আত্মীকৃত হয়েছে।
কয়েক দশক বিতর্কের পর ২০০৭ সালের মার্চে ওলন্দাজ ভাষার পাশাপাশি ইংরেজি ভাষা এবং পাপিয়ামেন্তু ভাষাকে সরকারি ভাষার স্বীকৃতি দেওয়া হয়েছে। আইনসমূহ ওলন্দাজ ভাষায় লিখিত হলেও সংসদীয় বিতর্কগুলি পাপিয়ামেন্তু বা ইংরেজিতে সম্পন্ন হয়। দক্ষিণ আমেরিকার সন্নিকটে অবস্থিত বলে দ্বীপপুঞ্জটিতে স্পেনীয় ভাষার প্রসার দিন দিন বেড়ে চলেছে।
অসেটীয় ভাষা

অসেটীয় ভাষা () একটি পূর্ব ইরানীয় ভাষা।এটি অসেটিয়া অঞ্চলে বলা হয়, এ অঞ্চল ককেশীয় পর্বতমালার উত্তর ঢালে অবস্থিত। এই ভাষাটি সিদিয়, সারমাশিয়, এলানিয় ভাষা সমূহের সাথে সম্পর্কিত এবং সম্ভবত এই ভাষা সমূহের বংশধর।<
অসেটীয় ভাষা অসেটীয় জনগোষ্ঠীর ভাষা। এই ভাষা রাশিয়ার উত্তর অসেটীয়া-এলানিয়া ও সীমান্তের দক্ষিণ অসেটীয়া অঞ্চলে প্রচলিত। অসেটীয় ভাষীর সংখ্যা প্রায় ৬১৪,৩৫০জন। ২০১০সালের এক হিসাবে এদের মাঝে প্রায় ৪৫১,০০০ রাশিয়াতে বসবাস করে।<
অসেটীয় ভাষা হচ্ছে অসেট লোকদের মাতৃভাষা ও সাহিত্যিক ভাষা।অসেট লোকেরা ককেশাস পর্বতমালার মধ্যাঞ্চলোো বসবাস করে। এটি উত্তর অসেটীয়া -- এলানিয়া (যা রাশিয়ার অংশ) এবং দক্ষিণ অসেটিয়া (যাকে স্বাধীন দেশ বলা হলেও আসলে জর্জিয়া নামক দেশের অংশ) অঞ্চলের প্রধান ভাষা। অসেটীয় ভাষা ইন্দোইউরোপীয় ভাষা পরিবারের ইরানীয় উপ শাখার অন্তর্গত। ইরানীয় অংশে আবার এর অবস্থান পূর্ব ইরানীয় ভাষাসমূহের উত্তর পূর্ব উপ শাখায়। কিম্তু এই েশ্রণী বিন্যাস যতটুকু না জেনেরিক
তার চোয়ে অনেক বেশি ভৌগোলিক।পূর্ব ইরানীয় অন্যান্য ভাষাসমূহের মধ্যে উল্লেখযোগ্য হল পশতু ও ইয়াঘনাবি ভাষা। এই ভাষাগুলোর সাথে অসেটীয় ভাষার সম্পর্ক থাকলেও অনেক ব্যবধানও বিদ্যমান।
প্রাচীন যুগ থেকেই আজকের ইরান, পূর্ব ইউরোপ ককেশাস পর্বতমালা ও মধ্য এশিয়ার বিস্তর্ণ তৃণভূমিতে ইরানীয় ভাষাসমূহ বিদ্যমান ছিল। অসেটীয় ভাষাকে বলা হয় এদের মধ্যো প্রচলিত সিদিয় ভাষাসমূহের সরাসরি একমাত্র বংশধর। সিদিয় জাতি গোষ্ঠী অনেক গুলো গোত্রে ভাগ ছিল যার মাঝে সারমাশিয়, শক, এলানিয় ইত্যাদি
এবং আর পূর্বে খোয়ারেজমীয় এবং সোগদীয় রা, যারা ভাষা তাত্বিক দিক থেকে অনেক কাছাকাছিই ছিল।
ককেশাস অন্চলে ইরানীয় ভাষা সমূহের মধ্যে উল্লেখযোগ্য হচ্চছে অসেটীয়, কুর্দি , টাটি ও তালিশি ভাষা। অসেটীয় হচ্ছে এলানীয় ভাষা থেকে উদ্ভূত ভাষা। এই ভাষার সাথে উত্তর পূর্বান্চলীয় ইরানীয় ভাষার একমাত্র টিকে যাওয়া সদস্য ইয়াঘনাবি ভাষার অনেক সম্পর্ক বিদ্যমান। 
অসেটীয় ভাষার তিনটি উপভাষা আছে।
এর একটি হল দিগর
যা উত্তর অসেটিয়া-এলানিয়া অঞ্চলে বলা হয়। আরেকটি উপভাষা ইরন দক্ষিণ অসেটিয়ায় চালু। ৩য় গুরুত্বপূর্ণ উপভাষা জ্যাসীয় হাঙ্গেরিতে চালু ছিল।
অসেটিয় ভাষা সিরিলিয় লিপিতে লেখা হয়ে থাকে।এছাড়া জর্জিয় লিপিতেও লেখা হয়।
আধুনিক ওসেটীয় সাহিত্যিক ভাষার জনক হচ্ছেন কস্টা খেতাগুরভ।
১৮শ শতাব্দীতে একটি ইরন সাহিত্যিক ভাষা প্রতিষ্ঠা হয়।
১৭৯৮ সালে প্রথম সিরিলিয় লিপিতে লেখা অসেটীয় ভাষার বই ছাপানো হয়। ১৮৪৪ সালে আন্দ্রেস সজরগেন নামক একজন বিজ্ঞানি অসেটিয় ভাষার লিপি সংস্কার করেন।১৯৩৭ সালে পুনরায় সিরিলিয় লিপিটি সংস্কার করা হয় এবং এই লিপিটিই আজ অব্দি ব্যবহার হচ্ছে।
অসেটিয় ভাষা উত্তর ও দক্ষিণ অসেটিয়ার দাপ্তরিক ভাষা। উচ্চ মাধ্যমিকে শিক্ষাদানে এই ভাষার প্রচলন রয়েছে। এই ভাষায় পত্রিকা প্রকাশিত হয়। ২০১০ সালে এই ভাষার প্রথম বাইবেল প্রকাশ হয়।
মায়োত ভাষা

মায়োত-এর স্থানীয় ভাষাগুলি হল:
কিবুশি ভাষা মায়োতের দক্ষিণ ও উত্তর-পশ্চিমে প্রচলিত। বাকী অঞ্চলগুলিতে শিমাওরে প্রচলিত।
মায়োত-এর অন্যান্য অভিবাসী ভাষার মধ্যে আছে:
শিঙ্গাজিদজা-শিমওয়ালি ভাষাগুলি এবং শিমাওরে ভাষার মধ্যে পারস্পরিক বোধগম্যতা নেই বললেই চলে। তবে শিন্দজোয়ানি ও শিমাওরে ভাষা পরস্পর বোধগম্য।
২০০৬ সালে মায়োতের প্রাথমিক স্কুলছাত্রদের উপর ফরাসি শিক্ষা মন্ত্রণালয়ের চালানো একটি জরিপের ফলাফল অনুসারে মায়োত-এর বিভিন্ন ভাষার মাতৃভাষীর শতকরা হার নিম্নরূপ:
মেড ইন বাংলাদেশ

মেড ইন বাংলাদেশ মোস্তফা সরয়ার ফারুকী পরিচালিত একটি বাংলাদেশী চলচ্চিত্র। এটি ফারুকী পরিচালিত দ্বিতীয় চলচ্চিত্র। এর কাহিনী রচনা করেছেন জনপ্রিয় কবি, সাহিত্যিক এবং সাংবাদিক আনিসুল হক। এটি ২০০৬ সালের ডিসেম্বরে মুক্তি পায় এবং ২০০৭ সালের জানুয়ারি মাসে ঈদ উপলক্ষে চ্যানেল আইতে এর "ওয়ার্ল্ড প্রিমিয়ার" হয়।
মেড ইন বাংলাদেশ চলচ্চিত্রটি মূলত আনিসুল হক রচিত জিম্মি উপন্যাস এর চিত্ররূপ। এতে এক বেকার যুবকের সমাজ, রাষ্ট্র এবং প্রশাসনের দুর্নীতি এবং বিভিন্ন অব্যবস্থাপনার বিরুদ্ধে অবদমিত ক্ষোভের বহিঃপ্রকাশ ঘটেছে। চলচ্চিত্রটির মূল ভূমিকায় অভিনয় করেছেন অভিনেতা জাহিদ হাসান।
ডোমেইন রঞ্জন

ডোমেইন রঞ্জন () হচ্ছে, জটিল চলকের ফাংশনগুলিকে চিত্রিতকরণের একটি পদ্ধতি। ইংরেজি “ডোমেইন কালারিং” শব্দটা ১৯৯৮ সালের দিকে প্রথম ব্যবহার করেন ফ্রাঙ্ক ফেরিস । কিন্তু ধারাবাহিক রঙ ব্যবহার করে ডোমেইন থেকে কো-ডোমেইনে বা ইমেজ প্লেনে ম্যাপ করার পদ্ধতিটা ১৯৯৯ সালে সর্বপ্রথম ব্যবহার করেন জর্জ আডো এবং পল গডফ্রে গ্রাফিক্সে কালার গ্রিডের মাধ্যমে একে প্রকাশ করেন ডাহ্‌ আর্নল্ড ১৯৯৭ সালে ।
একটি বাস্তব সংখ্যার ফাংশন formula_1 (যেমন formula_2)
কে লেখচিত্রে দুইটি কার্তেসীয় স্থানাঙ্ক ব্যবহার করে একটা সমতলে অঙ্কন করা সম্ভব। একটি জটিল সংখ্যার ফাংশন formula_3 যেটার স্বাধীন চলক একটি এমনকি, তারও দুইটি জটিল বা কাল্পনিক মাত্রা থাকে। যেহেতু জটিল সমতল নিজেই দ্বিমাত্রিক সেহেতু একটা জটিল সংখ্যার ফাংশন তার দ্বিমাত্রিক আর্গুমেন্ট এবং দ্বিমাত্রিক মান নিয়ে আসলে একটা চতুর্মাত্রিক ব্যবস্থা। একারণে ত্রিমাত্রিক জগতে সেটাকে চিত্রিত করা মুশকিল। অবশ্য হোমোমর্ফিক ফাংশনসমূহ রিম্যান পৃষ্ঠতলের সাহায্যে প্রকাশ করা সম্ভব।
কোন একটা জটিল সংখ্যা formula_4, এর ফেজ বা দশা(আরেক নাম আর্গুমেন্ট) formula_5 কে হিউ বা রঙের পার্থক্য দ্বারা এবং মডুলাস বা মান formula_6 কে তীব্রতা বা তীব্রতার পার্থক্য দ্বারা প্রকাশ করা হয়। দশা বোঝানোর জন্য রঙ গুলোকে ইচ্ছা মত নির্ধারণ করা যেতে পারে। তবে মাঝে মাঝে সেটা বর্ণচক্র (Color Wheel) অনুসারে হয়। কখনো কখনো দশা কে রঙের বদলে নির্দিষ্ট গ্রাডিয়েন্ট দ্বারা প্রকাশ করা হয়।
নিম্নে জটিল সংখ্যার সাইন ফাংশন formula_7 কে বাস্তব অক্ষ বরাবরformula_8 থেকে formula_9 এবং
কাল্পনিক অক্ষ বরাবরformula_10 থেকে formula_11 পর্যন্ত নিয়ে উপরিউক্ত পদ্ধতিতে আঁকা হল।
http://www.ima.umn.edu/~arnold/complex.html
শেপার মেশিন

মেশিন শপের একটি গুরুত্বপূর্ণ যন্ত্র হল শেপার মেশিন। এর মাধ্যমে কোন ধাতব বস্তুর তল কে কেটে প্রয়োজন মত আকার দেওয়া হয়। বিভিন্ন রকম তল কাটার জন্য বিভিন্ন কাটিং টুল ব্যবহার করা হয়।
টুল হেডের অবস্থানের উপর ভিত্তি করে শেপার মেশিনকে নিম্নোক্ত ভাগে ভাগ করা যায়।
এর মধ্যে হরাইজন্টাল (অনুভূমিক) সংযোজনটিই সাধারণত ব্যবহৃত হয়ে থাকে।
ভার্টিকাল শেপার সাধারণত ঘূর্ণায়মান টেবিলের সাথে যুক্ত থাকে, যেন কার্যবস্তুর (যে বস্তুকে কাটা হবে) বক্রতলকে কাটা যায়। ভার্টিকাল শেপার এবং স্লটার (স্লটিং মশিনের) মধ্যে পার্থক্য হল ভার্টিকাল শ্যাপারে স্লাইডকে নড়ানো যায় কিন্তু স্লটারে এটা খাড়া তলে দৃঢ় ভাবে যুক্ত থাকে।
শেপার মেশিনের আকার নির্ধারণ করা হয় এর র‍্যামের (Ram) সর্বোচ্চ স্ট্রোক এর উপর ভিত্তি করে এবং তা পরিমাপ করা হয় ইঞ্চিতে। সাধারণ শেপার মেশিন ৭ থেকে ৩৬ ইঞ্চি আকারের হয়ে থাকে।
শেপার মেশিনে ফিড দেওয়া হয় টেবিলে। অথাৎ কাটার সময় কাটিং টুল নির্দিষ্ট জায়গায় থেকে কাটতে থাকে আর টেবিল নির্দিষ্ট গতিতে প্রতি স্ট্রোকে ওয়ার্ক(work) কে কাটিং টুলের দিকে এগিয়ে দেয়।
সর্বাধিক গুরুত্বপূর্ণ বিট

কম্পিউটিং-এর পরিভাষায় সর্বাধিক গুরুত্বপূর্ণ বিট () হচ্ছে কোন বাইনারি সংখ্যার সর্বোচ্চ অবস্থান মানের বিট। অর্থাৎ বাম দিক থেকে প্রথম অশূন্য বিট। যেহেতু সংখ্যার অবস্থানমাত্রিক চিহ্নপদ্ধতিতে বা ‘পজিশনাল নোটেশনে’ সবচেয়ে বেশি মানের অঙ্ককে সবচেয়ে বাম দিকে লেখা হয়, সেহেতু সর্বাধিক গুরুত্বপূর্ণ বিটকে অনেক সময় “লেফ্‌ট মোস্ট বিট” বা “সর্ববামের বিট”-ও বলা হয়।
এক বা দুইয়ের পূরক চিহ্নপদ্ধতিতে সর্বাধিক গুরুত্বপূর্ণ বিট দ্বারা সংখ্যার ধনাত্মকতা বা ঋণাত্মকতা প্রকাশিত হয়। যেখানে নির্দিষ্ট দৈর্ঘের বিট স্ট্রিংএর এমএসবি ‘’1’’ হওয়ার অর্থ সংখ্যাটি ঋণাত্মক এবং ‘’0’’ হবার অর্থ সংখ্যাটি ধনাত্মক।
ইংরেজিতে এমএসবি দ্বারা অনেক সময় মোস্ট সিগনিফিকেন্ট বাইটও বোঝানো হয়। বিটের মত এখানেও সর্বচ্চ অবস্থান মানের বাইট কেই ‘এম এস বি’ বলা হয়। ইংরেজি তে লেখার সময় এক্ষেত্রে বড় হরফে (MSB) লেখা হয়।
মোস্ট সিগনিফিকেন্ট বিট্‌স (বহুবচনে) বলতে সেইসব বিটের সেট কে বোঝায় যারা অবস্থান গত ভাবে এমএসবি’র সব চেয়ে কাছাকাছি।
একটি বাইনারি সংখ্যার মধ্যকার বিটগুলিকে নির্দেশ করার জন্য প্রত্যেকটা বিটকে সাধারণত অবস্থান সূচক একটা সংখ্যা দেওয়া হয়। এই সংখ্যাগুলি শুন্য থেকে শুরুকরে ঐ বাইনারি সংখ্যার বিট সংখ্যার চেয়ে এক কম পর্যন্ত হয়। এই সংখ্যা সূচকের ক্রম বাম বা ডান যেকোন দিক থেকে শুরু হতে পারে (ব্যবহারিক প্রসঙ্গ নির্ভর)। একারণে বিভ্রান্তি এড়ানোর জন্য ‘এমএসবিকে সাধারণত ‘প্রথম বিট’ বা ‘শেষ বিট’ এভাবে না বলে ‘উচ্চমাত্রার বিট’ বলা হয়। 
 এবং , স্টান্ডার্ড অনুসারে মোস্ট সিগনিফিকেন্ট বিট কে প্রথমে ট্রান্সমিট করা হয়।
নিম্নে সি প্রোগ্রামিং ভাষায় একটা ৩২ বিট ইন্টিজারের অশুন্য এমএসবি নির্ণয়ের অ্যালগরিদম দেওয়া হল এখানে ওপারেটর '»' ‘আনসাইন্ড রাইট শিফট’ অপারেশন নির্দেশ করে।
/**
int mostSignificantBitPosition(unsigned int n) {
// C# code to return the index of the MSB. MSB(0)=0
public static int MostSignificantBit (UInt32 n) 
// C# code to return the index of the MSB. MSB(0)=0
public static int MostSignificantBit(UInt64 n)
যেসব কম্পিউটার ভাষা ইন্টারপ্রেটারের মাধ্যমে কাজ করে (যেমন পাইথন), সেসব ক্ষেত্রে এধরনের বিট অপারেশনের চেয়ে formula_1 অপারেশনটি অনেক বেশি কার্যকর, দ্রুত এবং সংক্ষিপ্ত। নিম্নে এমএসবি নির্ণয়ে পাইথন ব্যবহারের একটা পদ্ধতি দেখান হল,
from math import log
def msb_pos(n):
জাভা ভার্সন ১.৫ থেকে এবং নামক দুইটি ‘মেথড’ পাওয়া যায় যারা যথাক্রমে ৩২-বিট এবং ৬৪-বিট ইন্টিজার সংখ্যার ‘লিডিং জিরো’ বা সংখ্যার বামের শুন্য সংখ্যা নির্ণয় করে। যেসংখ্যাটা সলে (ইন্টিজার সংখ্যার বিট সংখ্যা) - ১ - (এমএসবি এর অবস্থান মান বা পজিশন) এর সমান।
২১ গ্রাম্‌স

টুয়েন্টি ওয়ান গ্রাম্‌স (ইংরেজি ভাষায়: 21 Grams) ২০০৩ সালে মুক্তিপ্রাপ্ত হাইপারলিংক নাট্য চলচ্চিত্র। ছবিটির রচয়িতা Guillermo Arriaga এবং পরিচালক আলেহান্দ্রো গোন্সালেস ইনারিতু। মূল চরিত্রে অভিনয় করেছেন শন পেন, নাওমি ওয়াট্‌স এবং বেনিসিও দেল তোরো।
Arriaga ও ইনারিতুর আগের ছবি Amores perros (২০০০) এর মত ২১ গ্রাম্‌সেও ভিন্ন ভিন্ন কয়েকটি কাহিনিসূত্রের মিথস্ক্রিয়া সুন্দরভাবে প্রদর্শিত হয়েছে। এবার কাহিনিসূত্রগুলোর মিথস্ক্রিয়ার কারণ হিসেবে কাজ করেছে একটি সড়ক দুর্ঘটনা। শন পেন প্রচণ্ড অসুস্থ গণিত শিক্ষক, নাওমি ওয়াট্‌স স্নেহময়ী মা ও বেনিসিও দেল তোরো বেশ কয়েকবার জেল খাটা অপরাধী (বর্তমানে ধর্মের ছায়ায় আশ্রয় নিয়েছে) চরিত্রে অভিনয় করেছেন। দুর্ঘটনার পর এই তিনটি চরিত্র ও তাদের পরিবার পরস্পরের কাছাকাছি আসে এবং একে অপরের দ্বারা বিভিন্ন ভাবে উপকৃত ও ক্ষতিগ্রস্ত হয়।
ছবিটি ধারাবাহিকভাবেই নির্মাণ করা হয়েছিল। কিন্তু সম্পাদনার সময় অরৈখিক বিন্যাস কৌশল অনুসরণ করা হয়। অর্থাৎ আগের ঘটনা পরে বা পরের ঘটনা আগে বিভিন্ন ভাবে প্রদর্শিত হয়। দুর্ঘটনার আগে ও পরে মূল চরিত্রগুলোর জীবনের বিভিন্ন অংশ বিভিন্ন সময়ে দেখানো হয়েছে। মূল তিনটি চরিত্রেরই অতীত, বর্তমান ও ভবিষ্যৎ আছে। এই তিন কালের ঘটনাগুলোকে অদল বদল করে দেখানো হয়েছে। কিন্তু সিনেমা যতই এগোতে থাকে ততই সবগুলো সময়ের কাহিনি একত্রিত হতে থাকে। শেষের দিকে এসে সার্থক সমন্বয় ঘটে। এটি নির্মাণ করতে গিয়ে ইনারিতু সম্ভবত নির্বাক চলচ্চিত্র ইনটলারেন্স (১৯১৬) দ্বারা প্রভাবিত হয়েছিলেন, যদিও তার নির্মাণ কৌশল অপেক্ষাকৃত জটিল।
২১ গ্রাম্‌স অনেকগুলো পুরস্কার অর্জন করেছে এবং অনেক ক্ষেত্রেই মনোনয়ন লাভ করেছে।
সমালোচকদের কাছ থেকেও ছবিটি ইতিবাচক সমালোচনা পেয়েছে।
আলেহান্দ্রো গোন্সালেস ইনারিতু

আলেহান্দ্রো গোন্সালেস ইনিয়ার্‌রিতু (স্পেনীয় ভাষায়: Alejandro González Iñárritu) (জন্ম: ১৫ই আগস্ট, ১৯৬৩) হলেন একজন মেক্সিকান চলচ্চিত্র পরিচালক, প্রযোজক ও চিত্রনাট্যকার। ইনারিতু প্রথম মেক্সিকান চলচ্চিত্র পরিচালক যিনি সেরা পরিচালক হিসেবে অস্কার পুরস্কার পেয়েছিলেন।
ইনারিতু ছয়টি চলচ্চিত্র পরিচালনা করেছেন। চলচ্চিত্রসমূহ হল "ডেথ ত্রয়ী" খ্যাত তিনটি চলচ্চিত্র "আমোরেস পেররোস" (২০০০), "২১ গ্রাম্‌স" (২০০৩), ও "বাবেল" (২০০৬), এবং "বিউতিফুল" (২০১০), "বার্ডম্যান বা (দ্য আনেক্সপেক্টেড ভার্চু অব ইগনোরেন্স)" ও "দ্য রেভেন্যান্ট"। তার শেষ তিনটি ছবিই বিপুল সফলতা অর্জন করেছে। "বার্ডম্যান" চলচ্চিত্রের জন্য তিনি শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কার লাভ করেন। পরের বছর "দ্য রেভেন্যান্ট" চলচ্চিত্রের জন্য তিনি টানা দ্বিতীয়বারের মত শ্রেষ্ঠ পরিচালনার জন্য একাডেমি পুরস্কার লাভ করেন। ১৯৫০ সালের পর তৃতীয় পরিচালক হিসেবে টানা দুই বার শ্রেষ্ঠ পরিচালক হিসেবে অস্কার জিতেন।
মেক্সিকান পরিচালক গিয়ের্মো দেল তরো ও আলফোনসো কুয়ারোন ইনারিতুর কাছের বন্ধু, তাদের তিনজনকে একত্রে "চলচ্চিত্রের তিন বন্ধু" বলে অভিহিত করা হয়।
মতিলাল শীল

মতিলাল শীল (১৭৯২ - ২০মে ১৮৫৪) একজন বিখ্যাত ব্যবসায়ী, সমাজসেবী এবং দানবীর। মতিলাল শীল কলকাতার কলুটোলার বাসিন্দা ছিলেন। তার বাবার নাম চৈতন্যচরণ।
ফোর্ট উইলিয়ামে সামরিক কর্মচারীদের প্রয়োজনীয় সামগ্রী সরবরাহের মধ্যে দিয়ে তার অর্থোপার্জনের শুরু । এর পর তিনি শিশি বোতল এবং ছিপির ব্যবসা শুরু করেন । কিছুদিন তিনি বালিখালের কাস্টমস দারোগা ছিলেন। ১৮২০ থেকে ১৮৩৪ খ্রিষ্টাব্দ পর্যন্ত তিনি বিভিন্ন ইউরোপীয় প্রতিষ্ঠানের মুৎসুদ্দীর কাজ করেন। এই সময়ে আমদানী রপ্তানী ব্যবসায়ে লিপ্ত হয়ে রুস্তমজী কাওয়াসজী এবং দ্বারকানাথ ঠাকুরের মত প্রতিপত্তিশালী এবং বিখ্যাত ব্যবসায়ী হন। তিনি জাহাজ শিল্পে যোগ দিয়ে বিদেশীদের সাথে প্রতিযোগিতা করেন । আন্তর্দেশীয় জাহাজ ব্যবসায়ে তিনিই প্রথম বাষ্পীয় পোত ব্যবহার করেন।
১৮৪৩ খ্রিষ্টাব্দে তিনি শীলস্ ফ্রী কলেজ প্রতিষ্ঠা করেন এবং ইহুদী শিক্ষকদের দ্বারা ধর্মনিরপেক্ষ শিক্ষার ব্যবস্থা করেন। তিনি বিভিন্ন জনহিতকর কাজে বহু অর্থ ব্যয় করেছেন। তিনি ১৮৪৬ খ্রিষ্টাব্দে হিন্দু চ্যারিটেবল ইনস্টিটিউশন এবং ১৮৫৩ খ্রিষ্টাব্দে হিন্দু মেট্রোপলিটান কলেজ স্থাপনে সহযোগিতা এবং অর্থসাহায্য করেন। তিনি ১৮৪৬ খ্রিষ্টাব্দে বেলঘরিয়া অতিথিশালা এবং স্নানার্থীদের জন্য গঙ্গাতীরে মতিলাল ঘাট স্থাপন করেন। তিনি কলকাতা মেডিকেল কলেজের জন্য অনেক জমি দান করেছিলেন। তিনি ধর্মসভার একজন নেতৃস্থানীয় হলেও ঈশ্বরচন্দ্র বিদ্যাসাগর প্রবর্তিত বিধবা বিবাহ আন্দোলনের সমর্থক ছিলেন।
স্টারগেজার

স্টারগেজার লিলি ওরিয়েন্টাল গ্রুপের একটি হাইব্রিড লিলি। পরিণত বয়সে খাড়া অবস্থায় দৈর্ঘ্য ৩৬ ইঞ্চি, পরিধি ১২ থেকে ১৬ ইঞ্চি হয়। ফুলের রং সাদা, লাল, গোলাপী হয়ে থাকে। একটি গাছে ৪ থেকে ৫টি ফুল ধরে। দ্রুতবর্ধনশীল এই গুল্মের জন্য পূর্ণ সূর্যালোক ও পানি নিষ্কাশন ব্যবস্থা বিশিষ্ট উর্বর বেলে-দোঁআশ মাটি প্রয়োজন।
গাছটি এ.এস.পি.সি.এ. এর প্রতিবেদন অনুযায়ী বিড়ালের জন্য বিষাক্ত।
১৯৭৮ সালে লেসলি উড্রিফ প্রথম স্টারগেজার উদ্ভাবন করেন। তিনি মার্কিন যুক্তরাষ্ট্রের ক্যালিফোর্নিয়া অঙ্গরাজ্যের অধিবাসী। এর নাম স্টারগেজার করা হয় কারণ প্রস্ফুটিত অবস্থায় এটি তারার দিকে মুখ করে থাকে| এটি উত্তর আমেরিকার সর্বত্র এবং ঢাকাতে পরিচিত একটি ফুল।
শ্রীরামপুর কলেজ

শ্রীরামপুর কলেজ ভারতবর্ষে পাশ্চাত্য শিক্ষার প্রাচীনতম প্রতিষ্ঠান। ১৮১৮ সালে উইলিয়াম কেরি , জোশুয়া মার্শম্যান ও উইলিয়াম ওয়ার্ড নামে তিনজন খ্রিস্টান ধর্মপ্রচারক দেশীয় পুরোহিত সম্প্রদায় সৃষ্টির মানসে ভারতীয় খ্রিষ্টানদের প্রশিক্ষণের লক্ষ্যে এই কলেজ প্রতিষ্ঠা করেন। কিন্তু এর অন্য লক্ষ্যও ছিল। এখানে এশীয় খ্রিষ্টান এবং অন্যান্য যুব সম্প্রদায়কে একই সঙ্গে প্রাচ্য সাহিত্য ও পাশ্চাত্য বিজ্ঞান পড়ানো হতো। সেকালে হিন্দু কলেজে ধর্মনিরপেক্ষ শিক্ষা প্রচলিত থাকলেও তা সীমাবদ্ধ ছিল কেবল উচ্চবিত্তের মুষ্টিমেয় ছাত্রের মধ্যে। সর্বসাধারণের পড়বার সুযোগ সেখানে ছিল না। কেরী এবং তার সহযোগীগণ সর্বসাধারণের জন্য একটি প্রতিষ্ঠানের প্রয়োজন অনুভব করেন। তারা নিজেদের আয় থেকে দেড় লক্ষ টাকা ব্যয়ে কলেজ ভবনটি নির্মাণ করেন। এটি হচ্ছে সর্বপ্রথম এবং এখন পর্যন্ত ভারতের একমাত্র প্রতিষ্ঠান যেখানে ধর্ম, মানবিক বিদ্যা এবং ধর্মনিরপেক্ষ বিষয় একই সঙ্গে পড়ানো হয়। প্রথমে মাত্র ৩৭ জন ছাত্র নিয়ে শ্রীরামপুর কলেজ শুরু হয়। শুরুতে প্রচারকেন্দ্রের ভবনে পাঠাদানের কাজ চলত।
ক্যালকাটা স্কুল-বুক সোসাইটি

কলিকাতা স্কুল-বুক সোসাইটি বা ক্যালকাটা স্কুল-বুক সোসাইটি (Calcutta School Book Society) ১৮১৭ খ্রিস্টাব্দের ৪ঠা জুলাই স্কুল পর্যায়ের ছাত্র-পাঠ্যপুস্তক রচনার জন্য কলকাতায় স্থাপিত হয়। প্রতিষ্ঠানটির মূল উদ্যোক্তা ও প্রাণপুরুষ ছিলেন ডেভিড হেয়ার।
পাশ্চাত্য শিক্ষার বিস্তারে সহায়তা করার জন্য বাংলা ও ইংরেজি ভাষায় পাঠ্যপুস্তক রচনা, প্রকাশ ও বিতরণের উদ্দেশ্যে তিনি এই প্রতিষ্ঠান গড়ে তোলেন।
শিক্ষার প্রসারের জন্য jejbehhs কম খরচে অথবা বিনামূল্যে ছাত্র-ছাত্রীদের বিতরনের জন্য এই প্রতিষ্ঠান প্রচুর পাঠ্যপুস্তক প্রকাশ করে। এই প্রস্তাব প্রকাশের দায়িত্ব পায় 'শ্রীরামপুর মিশন প্রেস' সহ একাধিক প্রেস। এদের মধ্যে উল্লেখযোগ্য হল হিন্দুস্থানী প্রেস, পার্শিয়ান প্ৰেস, সংস্কৃত প্ৰেস ইত্যাদি৷ সোসাইটির গঠনতন্ত্র অনুযায়ী ব্যবস্থাপনা পরিষদের ২৪ জন সদস্যের মধ্যে ১৬ জন ছিলেন ইউরোপীয় ও আটজন ভারতীয় এবং দুজন সেক্রেটারির মধ্যে একজন ইউরোপীয় ও একজন ভারতীয় । ভারতীয়দের মধ্যে ছিলেন মৌলভি আমিনুল্লাহ, মৌলভি করম হোসাইন, মৌলভি আবদুল ওয়াহিদ, মৌলভি আবদুল হামিদ, মৃত্যুঞ্জয় বিদ্যালঙ্কার, তারিণীচরণ মিত্র, রাধাকান্ত দেব ও রামকমল সেন। এফ আর্ভিং ও তারিণীচরণ সোসাইটির সেক্রেটারির দায়িত্ব পালন করেন।
এই প্রতিষ্ঠান প্রথমদিকে যে সমস্ত গ্রন্থ প্রকাশ করে সেগুলি হল-
এছাড়া প্রতিষ্ঠানটি ১৮২২ খ্রিস্টাব্দে রেভারেন্ড লসন ও ডবলিউ এইচ পিয়ার্স-এর সম্পাদনায় "পশ্বাবলী" নামক মাসিক পত্রিকা প্রকাশ করে। 
পরবর্তীতে সোসাইটির সভ্যরা দেখলেন দেশের স্কুল-পাঠশালা সংস্কার না করলে তাদের উদ্দেশ্য বাস্তবায়িত হবে না। ১৮১৮ খ্রিস্টাব্দের ২৪ জুলাই সোসাইটির একজন বৈঠকে পাঠশালার সংস্কার ও দ্রুত উন্নতির জন্য আলাদা করে গঠিত হয় ক্যালকাটা স্কুল সোসাইটি। আদর্শমানের শিক্ষাপ্রতিষ্ঠান গড়ে তোলাও ছিল অন্যতম প্রয়াস। সেই প্রয়াসেই ১৮১৮ খ্রিস্টাব্দে তৈরি হয় শ্রীরামপুর ব্যাপটিস্ট মিশন কলেজ,দু'বছর পর কলকাতার 'বিশপস্ কলেজ'।
আচে ভাষা

আচে ভাষা () একটি মালয়-পলিনেশীয় ভাষা। এটি ইন্দোনেশিয়ার আচে ও সুমাত্রা-তে এবং মালয়েশিয়ার বোতা ও পেরাক-এ প্রচলিত।
আচে ভাষা অস্ট্রোনেশীয় ভাষাপরিবারের মালয়-পলিনেশীয় শাখার অন্তর্গত। আচে ভাষার সাথে ঘনিষ্ঠ সম্পর্কের ভাষার মধ্যে আছে চামীয় ভাষাসমূহ, মালয় ভাষা পরিবার, মিনাংকাবাউ ভাষা, গায়ো ভাষা এবং বাতাক ভাষাপরিবার।
অতীতে আচে ভাষা জাবি নামের একটি আরবি-ভিত্তিক লিপিতে লেখা হত। কিন্তু এটি এখন ব্যবহার হয় না বললেই চলে। বর্তমানে ভাষাটি কিছু অতিরিক্ত বর্ণসহ লাতিন লিপিতে লেখা হয়। অতিরিক্ত বর্ণগুলি হল é, è, ë, ö এবং ô।
আচে ভাষার উপভাষা নিয়ে পূর্নাঙ্গ গবেষণা এখনও সম্পন্ন হয়নি। তবে ভাষাটির কমপক্ষে ১০টি উপভাষা আছে। এগুলি হল পাসে, পেউসাংগান, মাতাং, পিদিয়ে, বুএং, বান্দা, দায়া, মেউলাবহ, সেউনাগান এবং তুনোং ।
আদিগে ভাষা

আদিগে ভাষা ( or ; () সার্কাসিয়ানদের পশ্চিম উপগোষ্ঠীর দ্বারা কথ্য একটি উত্তর-পশ্চিম ককেশীয় ভাষা। রাশিয়ার আদিগে প্রজাতন্ত্রের দুইটি সরকারী ভাষার একটি; অন্যটি রুশ ভাষা। আদিগে জাতির বিভিন্ন গোত্র এই ভাষাতে কথা বলে। প্রতিটি গোত্র নিজস্ব উপভাষাতে কথা বলে।
রাশিয়ার মাটিতে প্রায় ১,২৮,০০০ লোক মাতৃভাষা হিসেবে আদিগে ভাষাতে কথা বলে। সারা বিশ্বে ভাষাটিতে প্রায় ৩ লক্ষ লোক কথা বলে। রুশ-ককেসীয় যুদ্ধের ফলে তুরস্কতে বিশ্বের সবচেয়ে বড় আদিগে ভাষাভাষী সম্প্রদায় অবস্থিত।
আদিগে একটি উত্তর-পশ্চিম ককেসীয় ভাষা। কাবার্দীয় ভাষা এর সাথে ঘনিষ্ঠভাবে সম্পর্কিত একটি ভাষা। উবিখ ভাষা, আবখাজ ভাষা এবং আবাজা ভাষা-ও আদিগে ভাষার সাথে সম্পর্কিত।
রুশ বিপ্লবের পর ভাষাটির প্রমিতকরণ সম্পন্ন হয়। ১৯৩৮ সাল থেকে আদিগে ভাষা সিরিলীয় লিপিতে লেখা হয়। তার আগে আরবি লিপি ও লাতিন লিপি ব্যবহার করা হত।
আকান ভাষাসমূহ

আকান ভাষাসমূহ ঘানা ও কোত দিভোয়ারে প্রচলিত আকান জাতি কর্তৃক কথ্য নাইজার-কঙ্গো ভাষা পরিবারের (বা সম্ভবত তাত্ত্বিক কোয়া ভাষা পরিবারের)) সদস্য ভাষা। এগুলি হল:
এদের সবগুলির রোমান হরফে লেখা রচনা আছে।
জন হর্টন কনওয়ে

জন হর্টন কনওয়ে (জন্ম: ২৬শে ডিসেম্বর, ১৯৩৭) একজন ব্রিটিশ গণিতবিদ। সসীম গ্রুপ, সংখ্যা তত্ত্ব, knot theory, কম্বিনেটোরিয়াল গেম থিওরি এবং কোডিং থিওরিতে কাজের জন্য তিনি প্রসিদ্ধ। বিনোদন মূলক গণিতের বিভিন্ন শাখায়ও তার প্রভূত অবদান রয়েছে, এর মধ্যে উল্লেখযোগ্য হল জীবনের খেলা নামক সেলুলার অটোমাটন আবিষ্কার।
বাণেশ্বর বিদ্যালঙ্কার

বাণেশ্বর বিদ্যালঙ্কার অষ্টাদশ শতকের একজন বিখ্যাত বাঙালি পণ্ডিত, কাব্য এবং নাট্যকার।
বাণেশ্বর বিদ্যালঙ্কার হুগলি জেলার গুপ্তিপাড়ার বাসিন্দা ছিলেন। তাঁর পিতার নাম রামদেব তর্কবাগীশ। তিনি ছিলেন গুপ্তিপাড়ার প্রসিদ্ধ শুভাকরের বংশধর।
বাণেশ্বর বিদ্যালঙ্কার নদীয়ার রাজা কৃষ্ণচন্দ্রের সভাপণ্ডিত ছিলেন। কোন কারণবশত কৃষ্ণচন্দ্র তাঁর উপর রেগে গেলে তিনি বর্ধমানরাজ চিত্রসেনের আশ্রয়ে যান। তিনি বর্ধমানরাজের আদেশে ১৭৪৪ খ্রিস্টাব্দে গদ্যেপদ্যে "চিত্রচম্পূ" গ্রন্থ রচনা করেন। এই বইটিতে বর্গীর হাঙ্গামার বহু বিবরণ পাওয়া যায়। চিত্রসেনের মৃত্যুর পর তিনি আবার কৃষ্ণচন্দ্রের রাজসভায় যান এবং এর কিছুদিন পরে তিনি নদীয়া ত্যাগ করে কলকাতায় রাজা নবকৃষ্ণের আশ্রয়ে থাকেন। ওয়ারেন হেস্টিংস যে ১১ জন পণ্ডিতের সাহায্যে "বিবাদার্ণবসেতু" নামে বিরাট ধর্মশাস্ত্রসংগ্রহ রচনা করান তিনি তাঁদের অন্যতম। এই বইটি ব্রিটিশ আমলে হিন্দু আইনের আদিগ্রন্থ এবং দীর্ঘকাল সুপ্রীম কোর্টের একমাত্র আইনগ্রন্থ ছিল। হ্যালহেড এটি ইংরেজিতে অনুবাদ করেন। তাঁর অনুবাদের নাম A Code of Gentoo Law, যা ১৭৭৬ খ্রিস্টাব্দে ইংল্যান্ড থেকে গ্রন্থাকারে প্রকাশিত হয়। বাণেশ্বর রচিত আটটি গ্রন্থ এ যাবৎ পাওয়া গেছে। সেগুলি হলো: চিত্রচম্পূ, বিবাদার্ণবসেতু, রহস্যামৃত, তারাস্তোত্র, দেবীস্তোত্র, চন্দ্রাভিষেক ও কাশীশতক। চিত্রচম্পূ কাব্যটি একাধারে ইতিহাস ও ভূগোল। এতে চিত্রসেন সম্পর্কে অনেক তথ্য লিপিবদ্ধ হয়েছে। তাঁর রচনা বলে প্রসিদ্ধ কিছু উদ্ভট সংস্কৃত কবিতার সন্ধান পাওয়া যায়।
হেসবার্গার

হেসবার্গার (ফিনীয় ভাষায়: Hesburger) ফিনল্যান্ডের তুর্কু শহর ভিত্তিক একটি ফাস্ট ফুড চেইন। বর্তমানে এটি ফিনল্যান্ডের বৃহত্তম হ্যামবার্গার রেস্তোরাঁ; মার্কিন কোম্পানি ম্যাকডোনাল্ড্‌সের অবস্থান ২য়। ১৯৯২ সালে এটির মাত্র ১২টি শাখা ছিল। এর পরের দশকে হেসবার্গার ফিনল্যান্ডের ৬০টি শহরে প্রায় ২০০টি শাখায় প্রসার লাভ করেছে। আন্তর্জাতিক বাজারেও হেসবার্গার নাম লিখিয়েছে। এস্তোনিয়া, জার্মানি, লাতভিয়া ও লিথুয়ানিয়াতে এর শাখা আছে। সিরিয়াতে স্বল্প সময়ের জন্য একটি শাখা খোলা হলেও অলাভজনক বলে বন্ধ হয়ে যায়।
ফিনল্যান্ডের তুর্কু শহরে একটি হেসবার্গার হোটেলও আছে।
আহা!

আহা! ২০০৭ সালে মুক্তিপ্রাপ্ত বাংলাদেশী চলচ্চিত্র। ছবিটির চিত্রনাট্য রচয়িতা, গীতিকার ও পরিচালক এনামুল করিম নির্ঝর। এটি তার প্রথম পরিচালিত ছবি। বাংলালিংক নিবেদিত এই ছবিটি প্রযোজনা করেছে ইমপ্রেস টেলিফিল্ম লিঃ। ছবিটিতে বিভিন্ন চরিত্রে অভিনয় করেছেন হুমায়ুন ফরীদি, তারিক আনাম খান, ফজলুর রহমান বাবু, শহিদুল আলম সাচ্চু, ইয়াসমিন বিলকিস সাথী, ফেরদৌস (অতিথি শিল্পী), প্রজ্ঞা লাবনী, খালেদ খান, গাজী রাকায়েতসহ আরও অনেকে। 'আহা!' ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর জাতীয় চলচ্চিত্র পুরস্কার এ শ্রেষ্ঠ পরিচালক ২০০৭ লাভ করেন। এবং এটা সহ ছবিটি মোট চারটি বিভাগে পুরস্কার লাভ করে।
প্রায় একশ বছরের পুরনো বাপ-দাদার বাড়িতে বাস করেন অর্ন্তমূখী "মল্লিক সাহেব" (তারিক আনাম খান)। পুরনো ঢাকার ঘনবসতিপূর্ণ এলাকায় তার বাড়ির আশেপাশে রিয়েল এস্টেট কোম্পানী ছ'তলা, সাততলা বিল্ডিং বানায়। "মল্লিক সাহেব"কে তারা নানা প্রলোভনে এই বাড়ি ভেঙ্গে এপার্টমেন্ট কমপ্লেক্স বানাতে বলে। তিনি দ্বিধা-দুশ্চিন্তায় সিদ্ধান্ত নিতে পারেন না। এমন সময়ে হঠাৎ তার একমাত্র মেয়ে "রুবা" আমেরিকায় স্বামীর হাতে নির্যাতিত হয়ে ছয় বছরের শিশু সন্তানকে নিয়ে বাবার বাড়িতে ফেরত চলে আসে। দেশে ফিরে "রুবা" এঘর ওঘর ঘুরে বেড়ায়। স্মৃতিমাখা জানালায় চোখ রেখে আকাশ দেখার চেষ্টা করে। চোখে পড়ে নতুন গজিয়ে ওঠা বিল্ডিং আর সারি সারি বারান্দা। বর্ষায় একদিন জানালার সামনে দাঁড়িয়ে হঠাৎ পাশের বারান্দায় আবিষ্কার করে এক লাল বস্ত্রখন্ড। আসলে সেটা কি? পরপর সাতদিন সাত রঙের আন্ডারওয়্যার ঝুলতে দেখে তার যেমন কৌতূহল বাড়ে, তেমনি মনের জমিতে অদ্ভুত এক কৌতুক তৈরী হয়। আগন্তুক "সোলেমান"-এর (ফজলুর রহমান বাবু) আবির্ভাব ঘটে, সে খুনের অনুশোচনায় "মল্লিক সাহেব"-এর কাছে আশ্রয় চায় শুদ্ধ হবার আশায়। দারোয়ান হিসেবে কাজ পাবার পর সে নানা কারণে এলাকার ছেলেদের সাথে বিবাদে জড়িয়ে পড়ে। আর এদিকে জীবের সুন্দরতম অনুভূতির ছোঁয়া পেয়েও হঠাৎ একদিন বাবার কাছে ধরা পড়ে যায় "রুবা"। শেষ পর্যন্ত একটা খুন প্রশ্নবোধক চিহ্ন হয়ে থমকে দাঁড়ায়।
আহা! ছবির সঙ্গীত পরিচালনা করেছেন রেজাউল দেবজ্যোতি মিশ্র। সঙ্গীত রচনা করেছেন ছবির পরিচালক এনামুল করিম নির্ঝর।
এনামুল করিম নির্ঝর

এনামুল করিম নির্ঝর (জন্ম: ২৯ নভেম্বর, ১৯৬২) একজন বাংলাদেশী স্থপতি এবং চলচ্চিত্র পরিচালক। তিনি সিস্টেম আর্কিটেক্টসের প্রতিষ্ঠাতা এবং প্রধান স্থপতি। সিস্টেম আর্কিটেক্টস রেসিডেন্সিয়াল, মিক্সড ইউজ, কমার্শিয়াল, শিক্ষা প্রতিষ্ঠান, শিল্প প্রতিষ্ঠান, হসপিটালিটি এবং সামাজিক উন্নয়ন প্রকল্পসহ বিভিন্ন সেক্টরে আধুনিক নকশা প্রণয়নের জন্য সুপরিচিত। ১৯৯০ এর দশকে, নির্ঝর ভিন্ন আঙ্গিকে ইন্টেরিয়র ডিজাইনের উদ্যোগ নেন যা ঢাকা শহরের রেস্টুরেন্টগুলোর সামগ্রিক চিত্রকে উল্লেখযোগ্যভাবে প্রভাবিত করে। তিনি ঢাকা এবং চট্টগ্রামে বেশ কয়েকটি কন্সেপচুয়াল রেস্টুরেন্ট ডিজাইন করেছেন, যেমন বুখারা, সানতুর, বোনানজা, হোয়াইট ক্যাসেল এবং অ্যাস্পারাগাস। তার স্থাপত্য প্রতিভার নিদর্শন দেশের সীমানা ছাড়িয়ে বিদেশেও পৌঁছে গেছে। তিনি যুক্তরাজ্যের হ্যাম্পশায়ারে উই (WE) নামে একটি রেস্টুরেন্ট ডিজাইন করেছেন। তাঁর ভৌতিক থিমে পারিবারিক বিনোদন রেস্টুরেন্ট আইডিয়া – ‘ভূত’ ব্যাপক জনপ্রিয়তা অর্জন করেছে।
নির্ঝর তার স্থাপত্যচর্চা আরও বিস্তৃত করার উদ্দেশ্যে একটি বিশেষ প্রক্রিয়া অনুসরণ করেন যা শুধু স্থাপত্য নকশাতেই সীমাবদ্ধ নয় বরং এটি স্থপতির তত্ত্বাবধানে পুর্নাঙ্গ স্থাপনা তৈরিকে গুরুত্ব দেয়। তাঁর মতে এই প্রক্রিয়াটিকে বলা হয় "টোটাল আর্কিটেকচার"। তাঁর উল্লেখযোগ্য প্রকল্পের মধ্যে রয়েছে বাংলাদেশে ব্রিটিশ আমেরিকান ট্যাবাকোর সদর দপ্তর, নিনাকাব্য এবং ফেরা। এনামুল করিম নির্ঝর সম্প্রতি ভারতীয় উদ্যোক্তা এবং স্থপতিদের সাথে সিস্টেম আর্কিটেক্টস ইন্ডিয়া প্রতিষ্ঠা করেছেন।
তিনি বাংলাদেশের প্রখ্যাত চলচ্চিত্র নির্মাতাদের একজন। তার প্রথম পূর্ণদৈর্ঘ্য চলচ্চিত্র – আহা! (২০০৭)। এটি শ্রেষ্ঠ পরিচালক সহ চারটি বিভাগে জাতীয় চলচ্চিত্র পুরস্কার লাভ করেছে। 
এনামুল করিম নির্ঝর একাধারে স্থপতি, চলচ্চিত্রকার, আলোকচিত্রী, গীতিকার, সুরকার ও লেখক। তার কথা ও সুরে ১০১টি গানের সংকলন নিয়ে প্রথম অ্যালবাম ‘এক নির্ঝরের গান: ০০১’ ইতোমধ্যে শ্রোতাপ্রিয় হয়েছে। অ্যালবামটিতে নতুন ও পুরনো মিলিয়ে ৪৩ জন শিল্পী গানগুলোতে কণ্ঠ দিয়েছেন। তিনি স্থাপত্য, চলচ্চিত্র এবং সঙ্গীতের অভিজ্ঞতার আলোকে এক নির্ঝর কোলাবোরেশন নামে একটি প্রতিষ্ঠান (EK Nijhar Collaborations - EKNC) তৈরি করছেন। এই প্ল্যাটফর্মটি বিভিন্ন সৃজনশীল মাধ্যমের তরুণ পেশাজীবীদের সহযোগিতা করার জন্য প্রতিষ্ঠা করা হয়েছে যাতে তাদের সৃজনশীল এবং বুদ্ধিবৃত্তিক উৎকর্ষের সাথে সাথে একটি সৎ আয়ের উৎসও নিশ্চিত করতে পারে।
আহা! ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর ২০০৭ সালে শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন।
এছাড়াও স্থাপত্যকলার জন্যে এনামুল করিম নির্ঝর পেয়েছেন জাতীয় ও আন্তর্জাতিক পুরস্কার। পুরস্কৃত হয়েছেন আলোকচিত্রের জন্যেও।
নিরন্তর

নিরন্তর আবু সাইয়ীদ পরিচালিত ২০০৬ সালের বাংলাদেশী নাট্য চলচ্চিত্র। জনপ্রিয় বাংলাদেশী লেখক হুমায়ূন আহমেদ রচিত "জনম জনম" উপন্যাস অবলম্বনে ছবিটির চিত্রনাট্য ও সংলাপ লিখেছেন আবু সাইয়ীদ। এতে অভিনয় করেছেন শাবনূর, ইলিয়াস কাঞ্চন, আমিরুল হক চৌধুরী, ডলি জহুর, লিটু আনাম, শহীদুল আলম সাচ্চু প্রমুখ।
আবু সাইয়ীদ চলচ্চিত্রটির জন্য কেরালা আন্তর্জাতিক চলচ্চিত্র উৎসবে বিশেষ জুরি পুরস্কার এবং গোয়ায় অনুষ্ঠিত ভারত আন্তর্জাতিক চলচ্চিত্র উৎসবে ফিপ্রেসি ও গোল্ডেন ক্রো পীজেন্ট পুরস্কার লাভ করেন। ২০০৭ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে এই ছবিটি নিবেদন করা হয়েছিল।
ঢাকার নিম্ন-মধ্যবিত্ত পরিবারের মেয়ে তিথি। বাবা অসুস্থতার কারণে অন্ধ হয়ে গেছেন। ভাই হিরু বেকার। সে দ্রুত বড়লোক হওয়ার স্বপ্নে অনেক টাকা হারিয়েছে। তিথিকেই তাই পুরো সংসার চালাতে হয়। উপায়ন্তর না দেখে সে বেশ্যাবৃত্তিকে পেশা হিসেবে বেছে নেয়। নাসিমের ধনী ব্যবসায়ীদের সাথে যোগসূত্র থাকায় সে তাকে খদ্দের জোগাড় করে দেয়। এতে তারও কিছু কামাই হয়। এভাবে তিথির সংসারে উন্নতি আসে। তিথি হিরুর চাকরির জন্য তার খদ্দেরদের কাছে সাহায্য চায়। দবীর উদ্দিন নামে একজন তাকে সাহায্য করার আশ্বাস দেন। তিথির কাছ থেকে মূলধন পেয়ে হিরুও ভালো কিছু করার অনুপ্রেরণা পায়। সে তার নিজের ব্যবসায় দাড় করায় এবং অ্যানাকে বিয়ে করে। কিন্তু তিথি চাইলেও তার পেশা ছাড়তে পারে না। তিথিরা তাদের পেশা ছাড়তে পারে না এবং জনম জনম ধরে তাই হয়ে আসছে।
২০১৫ সালের ৪ সেপ্টেম্বর "নিরন্তর" চলচ্চিত্রের ডিভিডির মোড়ক উন্মোচন করা হয়।
"নিরন্তর" চলচ্চিত্রের সঙ্গীত পরিচালনা করেছেন এস আই টুটুল। গীত রচনা করেছেন কবির বকুল। গানে কণ্ঠ দিয়েছেন সাথী ইসলাম ও দিনাত জাহান মুন্নী।
সিনে ম্যাগাজিনের বার্ট রিয়েতভিঙ্ক চলচ্চিত্রটিকে ৫-এ ৩ দিয়েছেন।
স্বপ্নডানায়

স্বপ্নডানায় ২০০৭ সালে মুক্তিপ্রাপ্ত বাংলাদেশী চলচ্চিত্র। পরিচালনা করেছেন গোলাম রাব্বানী বিপ্লব। ২০০৮ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে এই ছবিটি নিবেদন করা হয়েছিল।
লোকে তাকে বলে ফজলু কবিরাজ। আসলে সে হাটে হাটে মলম বিক্রি করে। তার সহযোগী দশ বছরের ছেলে রতন। একদিন হাট শেষে রতনের জন্য প্যান্ট কিনতে ফজলু পুরানো কাপড়ের দোকানে যায়। প্যান্ট কেনার পর তার পকেটে কিছু বিদেশী নোট পায়। এই নোটের দেশী মূল্যমান কত হবে, চিন্তায় পড়ে সে, স্বপ্ন দেখে তার পরিবার। টাকার মালিক হবার স্বপ্নে তার জীবনযাত্রা বদলে যায়, কাছের মানুষদের সাথে সম্পর্কের অবনতি হয়।
"স্বপ্নডানায়" চলচ্চিত্রের সঙ্গীত পরিচালনা করেছেন বাপ্পা মজুমদার ও ছবির নির্মাতা গোলাম রাব্বানী বিপ্লব।
গোলাম রাব্বানী বিপ্লব

গোলাম রাব্বানী বিপ্লব একজন বাংলাদেশী চলচ্চিত্র পরিচালক। ২০০৭ সালে মুক্তিপ্রাপ্ত স্বপ্নডানায় চলচ্চিত্র পরিচালনার মাধ্যমে তিনি এ পেশায় যোগদান করেন। এবং ২০০৯ সালে তিনি আরেকটি ব্যতিক্রমধর্মী ছবি বৃত্তের বাইরে পরিচালনা করেন।
ইয়োজেফ ফন স্টার্নবের্গ

ইয়োজেফ ফন স্টার্নবের্গ () (২৯শে মে, ১৮৯৪ - ২২শে ডিসেম্বর, ১৯৬৯) ছিলেন অস্ট্রীয়-মার্কিন চলচ্চিত্র পরিচালক। প্রথম দিককার auteur চলচ্চিত্র নির্মাতাদের মধ্যে তিনি অন্যতম। পরিচালনা ছাড়াও নিজের ছবির অনেক কাজ করতেন, যেমন: চিত্রগ্রহণ, রচনা এবং সম্পাদনা। পরবর্তী যুগের পরিচালকদের স্টার্নবের্গের ছবির বিশেষ প্রভাব পরীলক্ষিত হয়। সবচেয়ে বেশি প্রভাব লক্ষ করা যায় নয়ার চলচ্চিত্র আন্দোলনে। mise-en-scene, আলোকসজ্জা এবং মৃদু লেন্সের ব্যবহারে তিনি ছিলেন অদ্বিতীয়। তার আন্তর্জাতিকভাবে বিপুল জনপ্রিয়তা পাওয়া চলচ্চিত্রগুলোর মধ্যে রয়েছে "দ্য ব্লু অ্যাঞ্জেল" (১৯৩০), "আন্ডারওয়ার্ল্ড" (১৯২৭)। 
তিনি "মরক্কো" (১৯৩০) এবং "সাংহাই এক্সপ্রেস" (১৯৩২) এর জন্য শ্রেষ্ঠ পরিচালকের জন্য একাডেমি পুরস্কারের জন্য মনোনীত হন।
অটো প্রেমিঙার

অটো লুডভিগ প্রেমিঙার ( ) (৫ই ডিসেম্বর, ১৯০৬ - ২৩শে এপ্রিল, ১৯৮৬) ছিলেন অস্ট্রীয় চলচ্চিত্র পরিচালক। তিনি ক্যারিয়ারের একপ র্যায়ে অস্ট্রিয়া থেকে হলিউডে চলে আসেন এবং এখানে প্রায় ৩৫টি পূর্ণদৈর্ঘ্য ছবি নির্মাণ করেন। তার সিনেমা ক্যারিয়ার ছিল প্রায় ৫ দশকের। "লরা" -র (১৯৪৪) মত খুব স্টাইলিশ নয়ার ছবি নির্মাণের জন্যই সবচেয়ে জনপ্রিয় হয়েছেন। ১৯৫০ ও ৬০-এর দশকে বেশ কিছু বিখ্যাত উপন্যাস ও মঞ্চ নাটককে চলচ্চিত্রায়িত করেন। এগুলোর মধ্যে তৎকালীন অ্যামেরিকায় ট্যাবু হিসেবে বিবেচিত কিছু বিষয় স্থান পেয়েছিল। প্রেমিঙারের এ ধরনের ট্যাবু চিত্রায়নের কারণেই সেন্সরের সীমানা হ্রাস পায়। তার ছবিতে যে ট্যাবুগুলো স্থান পেয়েছিল তা হল মাদকাসক্তি ("দ্য ম্যান উইথ দ্য গোল্ডেন আর্ম", ১৯৫৫), ধর্ষণ ("অ্যানাটমি অফ আ মার্ডার", ১৯৫৯) এবং সমকামিতা ("অ্যাডভাইস অ্যান্ড কনসেন্ট", ১৯৬২)। তিনি দুইবার সেরা পরিচালক হিসেবে একাডেমি পুরস্কার মনোনয়ন লাভ করেছিলেন।
অলিয়েক্সান্দর দভজেন্‌কো

অলিয়েক্সান্দ্র পেত্রভিচ দোভজেন্‌কো (, "Oleksandr Petrovych Dovzhenko"; , "Aleksandr Petrovich Dovzhenko"; November 25, 1956), was a Ukrainian(ইউক্রেনীয় ভাষায়: Олександр Петрович Довженко "আল্‌য়েক্সান্দ্র্‌ পেত্রভ়িচ্‌ দোভ়্‌ঝ়েন্‌কো") (১০ই সেপ্টেম্বর, ১৮৯৪ - ২৫শে নভেম্বর, ১৯৫৬) বর্তমান ইউক্রেনে জন্মগ্রহণকারী সোভিয়েত চলচ্চিত্র পরিচালক, প্রযোজক ও লেখক। সের্গেই আইজেনস্টাইন ও ভসেভোলোদ পুদোভকিনের (Vsevolod Pudovkin) সাথে তাকেও তৎকালীন সোভিয়েত চলচ্চিত্রের অন্যতম সেরা পরিচালক হিসেবে গণ্য করা হয়। তার ছবিতে ইউক্রেনের সাধারণ মানুষের জীবনের সুন্দর চিত্রায়ন লক্ষ করা যায়।
ট্যাক্সি ড্রাইভার

ট্যাক্সি ড্রাইভার (ইংরেজি ভাষায়: Taxi Driver) ১৯৭৬ মার্টিন স্কোরসেজি পরিচালিত নাট্য চলচ্চিত্র। ১৯৭৬ সালে মুক্তিপ্রাপ্ত এই ছবির প্রধান চরিত্রে অভিনয় করেছেন রবার্ট ডি নিরো। ভিয়েতনাম যুদ্ধের আগে আগে নিউ ইয়র্কের পরিবেশ ছিল ছবির পটভূমি। এই পটভূমিতে এক ট্যাক্সিক্যাব চালকের অদ্ভুত জীবন নিয়ে ছবির কাহিনী গড়ে উঠেছে। ১৯৭২ সালে জর্জ ওয়ালেস-কে হত্যার প্রচেষ্টা থেকে অনুপ্রাণিত হয়ে স্কোরসেজি এই সিনেমা নির্মাণ করেছেন। "আর্থার ব্রমার" ওয়ালেসকে হত্যার চেষ্টা করেছিল। ব্রেমারের অনুকরণেই ট্যাক্সি ড্রাইভার চরিত্রটি গড়ে উঠেছে।
অনেকেই এই সিনেমাকে মার্টিন স্কোরসেজির করা সেরা ছবি বলে আখ্যায়িত করেন। অনেকে আবার একে রবার্ট ডি নিরো সেরা ছবিও বলে থাকেন।
আন্নিয়ান

আন্নিয়ান () একটি বড় ব্যয়ের বাণিজ্যিক ভাবে সফল তামিল মনস্তাত্ত্বিক রোমাঞ্চকর-সহিংসতাবাদী চলচ্চিত্র। এটি হচ্ছে প্রথম ভারতীয় চলচ্চিত্র যেটি ফরাসি ভাষায় ডাব করা হয় এবং সারা পৃথিবী জুড়ে ফরাসি ভাষাভাষী দেশগুলিতে মুক্তি দেওয়া হয়। কলম্বিয়া ট্রাইস্টার ফরাসি ডাবিংয়ের সত্ত্ব অধিগ্রহণ করে।
এই চলচ্চিত্রটি ২০০৫ খ্রিষ্টাব্দের ১০ জুন তারিখে মুক্তিলাভ করেছিল এবং খুবই সফল ভাবে তামিলনাড়ু এবং অন্ধ্র প্রদেশে ২৪০ দিন এবং কেরালাতে ১৫০ দিন চলেছিল। এই ছবির বাজেট ছিল ২৬৩,৮০০,০০০ টাকা । এটি ছিল ২০০৫ সালের সবথেকে বেশি বাজেটের তামিল চলচ্চিত্র।
এই ছবিটিতে বিশিষ্ট তারকারা বিক্রম, প্রকাশ রাজ এবং বিবেক অভিনয় করেছিলেন, আর নায়িকা হিসেবে ছিলেন সাদা। চলচ্চিত্রটি পরিচালনা করেন এস. শঙ্কর। ছবিটিতে সঙ্গীত পরিচালনা করেন হরিষ জয়রাজ। চলচ্চিত্রটি তেলুগু ভাষায় ডাবিং করে "অপরাচিটিদু" এবং হিন্দিতে ডাবিং করে "অপরিচিত" নামে মুক্তি দেওয়া হয়েছিলো।
আন্নিয়ান ৮টি ফিল্মফেয়ার পুরস্কার দক্ষিণ জয় করেছিল, তন্মধ্যে ছিলো ফিল্মফেয়ার সেরা চলচ্চিত্র পুরস্কার - তামিল এবং অভিনেতা বিক্রমের ফিল্মফেয়ার সেরা অভিনেতা পুরস্কার - তামিল এবং সঙ্গীতকার হরিষ জয়রাজের শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল, এছাড়াও পরিচালক এস. শঙ্কর পেয়েছিলেন সেরা তামিল চলচ্চিত্র বিভাগে ফিল্মফেয়ার পুরস্কার, শঙ্করকে শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কারও দেওয়া হয়েছিলো।
বাইচুং ভুটিয়া

বাইচুং ভুটিয়া (জন্ম: ১৫ ডিসেম্বর ১৯৭৬) একজন ভারতীয় ফুটবল খেলোয়াড়। বর্তমানে তিনি ভারতীয় ফুটবল দলের অধিনায়ক এবং তিনি ইস্টবেঙ্গল ক্লাবে খেলছেন।
বাইচুং ভুটিয়ার জন্ম হয় ভারতের সিকিম রাজ্যের টিনকিটামে। তার পড়াশোনা আরম্ভ হয় পূর্ব সিকিমের পাকিয়ঙের (Pakyoung) সেন্ট জেভিয়ার্স বিদ্যালয়ে। তিনি এরপর স্পোর্টস অথরিট অফ ইন্ডিয়ার স্কলারশিপ পান এবং গ্যাংটকের তাসি নামগ্যাল (Tashi Namgyal) অ্যাকাডেমিতে ভর্তি হন। তিনি সিকিমে অনেকগুলি বিদ্যালয় এবং স্থানীয় ক্লাবের হয়ে খেলেন। ১৯৯২ সালের সুব্রত কাপে তার খেলা তাকে বড় ক্রীড়া প্রতিষ্ঠানগুলির নজরে আনে।
১৯৯৩ সালে ষোলো বছর বয়েসে তিনি বিদ্যালয় ত্যাগ করেন এবং পেশাদারী ভাবে ইস্টবেঙ্গল ক্লাবে যোগ দেন। ১৯৯৫ সালে তিনি ফাগোয়ারার জেসিটি মিলসে যোগ দেন। এই ক্লাবটি সে বছর জাতীয় ফুটবল লিগ জেতে। বাইচুং সেই বছরে জাতীয় লিগের সর্বোচ্চ গোলদাতা হন এবং নেহরু কাপে খেলার জন্য নির্বাচিত হন। তিনি '১৯৯৬ ইন্ডিয়ান প্লেয়ার অফ দ্য ইয়ার' নির্বাচিত হন। এবং তার পর থেকে আরো বহু পুরস্কার তিনি জয় করেছেন।
বাইচুং ২০০৪ সালের ২৭ ডিসেম্বর তার দীর্ঘদিনের বান্ধবী মাধুরী টিপনিসকে বিয়ে করেন।
পিটার ম্যাথিউজ (ভাষাবিজ্ঞানী)

পিটার হিউগো ম্যাথিউজ () (জন্ম ১৯৩৪ - ) একজন ব্রিটিশ ভাষাবিজ্ঞানী। বর্তমানে তিনি সেন্ট জন্‌স কলেজ, ক্যামব্রিজ-এর একজন ফেলো। ১৯৮০ থেকে ২০০০ সাল পর্যন্ত তিনি ক্যামব্রিজ বিশ্ববিদ্যালয়ের ভাষাবিজ্ঞান বিভাগের অধ্যাপক ও প্রধান হিসেবে কর্মরত ছিলেন। তিনি ১৯৮৫ সালে ব্রিটিশ একাডেমির ফেলো নির্বাচিত হন। 
ম্যাথিউজ রূপপমূলতত্ত্বের উপর লেখার জন্য ভাষাবিজ্ঞানী মহলে সুপরিচিত। তিনি এ বিষয়ের উপর দুইটি বই প্রকাশ করেছেন।
মিকেলাঞ্জেলো আন্তোনিওনি

মিকেলাঞ্জেলো আন্তোনিওনি (; ২৯ সেপ্টেম্বর ১৯১২ - ৩০ জুলাই ২০০৭) আধুনিকতাবাদী ইতালীয় চলচ্চিত্র পরিচালক। তাকে নৈসর্গিক চলচ্চিত্রের ইতিহাসে অন্যতম প্রভাবশালী ব্যক্তি হিসেবে গণ্য করা হয়। তিনি আধুনিকতা ত্রয়ী "লাভেঞ্চুরা" (১৯৬০), "লা নোত্তে" (১৯৬১) ও "লেক্লিসসে" (১৯৬২) চলচ্চিত্রের জন্য সর্বাধিক পরিচিত। কর্মজীবনে তিনি অসংখ্য পুরস্কার ও মনোনয়ন লাভ করেছেন এবং তিনি স্বর্ণ পাম, স্বর্ণ সিংহ, স্বর্ণ ভল্লুক ও স্বর্ণ চিতা বিজয়ী একমাত্র পরিচালক।
রোবার্তো রোসেলিনি

রোবার্তো রোসেলিনি () (৮ই মে, ১৯০৬ - ৩রা জুন, ১৯৭৭) ইতালীয় চলচ্চিত্র পরিচালক। তিনি ইতালির নব্য বাস্তবতাবাদী চলচ্চিত্র আন্দোলনের অন্যতম ব্যক্তিত্ব। তার অনেকগুলো ছবিই এই আন্দোলনকে বেগবান করেছে। এর মধ্যে সবচেয়ে উল্লেখযোগ্য "Roma città aperta"।
১৯৫৭ সালে ভারতের তৎকালীন সরকার প্রধান জওহরলাল নেহেরু তাকে ভারতে আসার আমন্ত্রণ জানান। উদ্দেশ্য ছিল নামক প্রামাণ্য চিত্র নির্মাণ এবং সদ্য বিকশমান ভারতীয় চলচ্চিত্র জগতে প্রাণ সঞ্চার। ইনগ্রিড বারিমানের সাথে বৈবাহিক বন্ধনে আবদ্ধ থাকা সত্ত্বেও এ সময় রোসেলিনি এক ভারতীয় লেখিকার প্রেমে পড়ে যান। "সোনালি দাস গুপ্তা" নামক এই চিত্রনাট্য রচয়িতা প্রামাণ্য চিত্রটির জন্য কিছু সরঞ্জাম জোগাড় করে দেয়ার কাজ করছিলেন।
১৯৫০ সালে এ ধরনের দ্বৈত সম্পর্ক বেশ কট্টরভাবে দেখা হতো। হলিউড ও ভারতে এ নিয়ে বিশাল স্ক্যান্ডালের সৃষ্টি হয়। অগত্যা নেহেরু তাকে ভারত ত্যাগ করতে বলতে বাধ্য হন। ১৯৫৭ সালে রোসেলিনি সোনালিকে বিয়ে করেন এবং Gil Rossellini-কে পালক ছেলে হিসেবে গ্রহণ করেন। এই দম্পতির একটি মেয়ে হয়েছিল যার নাম রাফায়েলা রোসেলিনি।
বোর্শ

বোর্শ (ইংরেজি বানান: "borscht" বা "borshch") পূর্ব ইউরোপের ঐতিহ্যবাহী সবজির স্যুপ। এটি প্রথাগতভাবে বীট (beetroot) দিয়ে তৈরি করা হয়। এজন্যই এর রং হয় গাঢ় লাল। বীট ছাড়াও অবশ্য বোর্শ বানানো যায়। সে ধরনের বোর্শের মধ্যে আছে টমেটোর পেস্ট-ভিত্তিক কমলা বোর্শ, সবুজ বোর্শ বা রাই-ভিত্তিক সাদা বোর্শ।
গোল্ডেন গ্লোব পুরস্কার

গোল্ডেন গ্লোব পুরস্কার (ইংরেজি ভাষা: Golden Globe Awards) দেশী-বিদেশী চলচ্চিত্র ও টেলিভিশন প্রোগ্রামের জন্য প্রদান করা হয়। এই মার্কিন পুরস্কারটি প্রতি বছর আনুষ্ঠানিক ডিনারের মাধ্যমে প্রদান করা হয়। সেই ১৯৪৪ সাল থেকে "হলিউড ফরেন প্রেস অ্যাসোসিয়েশন" পুরস্কারটির আয়োজন করে আসছে। এটা হলিউডের জন্য ফান্ড সংগ্রাহক হিসেবে কাজ করে।
আমেরিকায় একাডেমি পুরস্কার ও গ্র্যামি পুরস্কারের পরই সবচেয়ে বেশি দেখা হয় গোল্ডেন গ্লোব পুরস্কার প্রদান অনুষ্ঠান। ব্রিটেনের বাফটা অ্যাওয়ার্ডকে এই পুরস্কারের সমমানের হিসেবে গণ্য করা হয়।
প্রতি বছরের শুরুর দিকেই এই পুরস্কার প্রদান করা হয়। জয়-পরাজয় নির্ধারণ করে হলিউডে বসবাসকারী ৮৬ জন পার্ট-টাইম সাংবাদিকের সিদ্ধান্তে। বিদেশী মিডিয়াও একে অধিভুক্ত করে থাকে। একাডেমি পুরস্কারের জন্য গ্রহণযোগ্য সময় জানুয়ারির ১ তারিখ থেকেই শুরু হয়, কিন্তু গোল্ডেন গ্লোবের জন্য তা ১লা অক্টোবর। অস্কার, গ্র্যামি বা এমি পুরস্কারের নিয়মিত হোস্ট থাকে যে সম্প্রচারের শুরুতেই অনুষ্ঠানের সাথে সবাইকে পরিচয় করিয়ে দেয়। কিন্তু গোল্ডেন গ্লোবে এ ধরনের কোন হোস্ট নেই।
মেরিল স্ট্রিপ সর্বাধিক ৭ বার গোল্ডেন গ্লোব পুরস্কার পেয়েছেন। সবচেয়ে বেশি ২২ বার মনোনয়ন পেয়েছেন যৌথভাবে জ্যাক লেমন ও মেরিল স্ট্রিপ।
১৯৪৩ সালে একদল লেখক হলিউড ফরেন প্রেস অ্যাসোসিয়েশন গঠন করে এবং চলচ্চিত্রে অবদানের জন্য "গোল্ডেন গ্লোব পুরস্কার" প্রদানের সিদ্বান্ত নেয়। ১ম গোল্ডেন গ্লোব পুরস্কার ১৯৪৩ সালের চলচ্চিত্রে অবদানের জন্য প্রদান করা হয়। প্রথম গোল্ডেন গ্লোব অনুষ্ঠান অনুষ্ঠিত হয় ১৯৪৪ সালের জানুয়ারি মাসে টোয়েন্টিয়েথ সেঞ্চুরি ফক্স স্টুডিওতে। পরের অনুষ্ঠানগুলো দ্য বেভার্লি হিলস হোটেল ও দ্য হলিউড রুজভেল্ট হোটেল-এ অনুষ্ঠিত হয়
১৯৫০ সালে হলিউড ফরেন প্রেস অ্যাসোসিয়েশন বিনোদন শিল্পে অসাধারণ অবদানের স্বীকৃতিস্বরূপ একটি বিশেষ সম্মাননা পুরস্কার প্রদানের সিদ্বান্ত নেয়। আন্তর্জাতিক অঙ্গনে পরিচিত বিনোদন শিল্পের ব্যক্তিকে এই পুরস্কার দেওয়ার সিদ্বান্ত নেয়া হয় এবং প্রথম পুরস্কার লাভ করেন পরিচালক ও প্রযোজক সেসিস বি ডিমিল। পরে তার নামানুসারেই এই পুরস্কারের নাম রাখা হয় গোল্ডেন গ্লোব সেসিল বি ডিমিল পুরস্কার।
১৯৬৩ সালে মিস গোল্ডেন গ্লোব উদ্ভাবিত হয়। প্রথম বছরে দুই জন মিস গোল্ডেন গ্লোবের নাম প্রকাশ করা হয়, একজন চলচ্চিত্রের এবং একজন টেলিভিশনের। প্রথমবার বিজয়ী দুই জন মিস গোল্ডেন গ্লোব হলেন ইভা সিক্স ("অপারেশন বিকিনি" ও "বীচ পার্টি" চলচ্চিত্রের জন্য) এবং ডোনা ডগলাস ("দ্য বেভার্লি হিলবিলিস" টেলিভিশনের নাটকের জন্য)।
২০০৯ সালে গোল্ডেন গ্লোব পুরস্কারের প্রতিমূর্তির আকৃতি পরিবর্তন করা হয়। তবে এটাই প্রথম নয়, এর আগেও কয়েকবার এটা পরিবর্তিত হয়েছে। দ্য নিউ ইয়র্ক ফার্ম সোসাইটি পুরস্কার এক বছরের জন্য হলিউড ফরেন প্রেস অ্যাসোসিয়েশনের সাথে একত্রিত হয়ে এই প্রতিমূর্তি তৈরি করে। এতে এক ধরনের দুর্লভ মার্বেল যোগ করা হয় এবং প্রতিমূর্তির গুণ ও সোনার উপাদান বৃদ্ধি করা হয়। প্রতিমূর্তিটি দ্য বেভার্লি হিল্টনে অনুষ্ঠানের আগে এক প্রেস কনফারেন্সে প্রদর্শিত হয়।
শ্রেষ্ঠ পরিচালনা বিভাগে গোল্ডেন গ্লোব পুরস্কার

শ্রেষ্ঠ পরিচালনা বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পরিচালককে প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে।
এলিয়া কাজান এই পুরস্কারের সর্বোচ্চ গ্রাহক। তিনি তার চারটি মনোনয়নের চারটি পুরস্কার জিতেছেন। স্টিভেন স্পিলবার্গ সর্বোচ্চ ১১ বার এই পুরস্কারের মনোনয়ন লাভ করেছেন এবং তিনবার এই পুরস্কার লাভ করেন। বারবারা স্ট্রাইস্যান্ড এই পুরস্কার বিজয়ী একমাত্র নারী পরিচালক। এই বিভাগে সবচেয়ে সাম্প্রতিক পুরস্কার বিজয়ী স্টিভেন স্পিলবার্গ "দ্য ফেবলম্যান্স" (২০২২) চলচ্চিত্র পরিচালনার জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী পরিচালকদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।